**Oliver Kylington** (s. 19. toukokuuta 1997 Tukholma) on ruotsalais-eritrealainen jääkiekkopuolustaja, joka pelaa NHL-joukkue Calgary Flamesin organisaatiossa. Hän pelaa pääasiassa AHL-joukkue Stockton Heatissa. Eliteprospects.com-sivuston Rafik Solimanin mukaan Kylington on kahden suunnan puolustaja, jonka suurimpiin vahvuuksiin kuuluu luistelu, pelisilmä ja pelintekeminen. Hän on pelannut juniorina myös hyökkääjänä.

Ura
---

### Seuraura

Kylington on AIK IF:n kasvatti. Hän pelasi juniorina sittemmin myös Nacka HK:ssa sekä Djurgårdens IF:ssä, jossa Kylington voitti U16 SM:n mestaruuden vuonna 2012. Hän voitti kaudella 2011–2012 myös koko sarjan puolustajien piste-, maali- ja syöttöpörssin tehoilla 6+5=11 sekä jakoi tehotilaston voiton Frölunda HC:n Robin Weiménin kanssa. Kaudeksi 2012–2013 Kylington siirtyi Södertälje SK:hon. Hän pelasi suurimman osan kaudestaan 16-vuotiaana seuran J20-junioreissa, joiden sisäisen tehotilaston Kylington voitti lukemalla +17. Hän pelasi myös sekä Södertäljen J18- että U16-junioreissa, joista jälkimmäisessä sarjassa Kylington palkittiin parhaana puolustajana, vaikka hän pelasikin keskushyökkääjän tontilla.

Kaudeksi 2013–2014 Kylington siirtyi Färjestads BK:n J20-junioreihin. Hän teki SHL-debyyttinsä 28. syyskuuta 2013 MODO Hockeyta vastaan vain 16 vuoden, neljän kuukauden ja yhdeksän päivän ikäisenä, jolloin Kylingtonista tuli Färjestadin seurahistorian nuorin Elitserien/SHL-pelaaja. Hän teki ottelussa myös ensimmäisen SHL-maalinsa koko Elitserienin/SHL:n historian nuorimpana pelaajana. Kylington pelasi SHL:ssä kauden aikana 32 runkosarjaottelua tehopistein 2+4=6 sekä 12 playoff-ottelua tehden kaksi syöttöpistettä. Hän voitti kauden päätteeksi SHL-hopeaa. Kylington pelasi Färjestadissa myös kolme European Trophy -ottelua. Hän pelasi ison osan kaudestaan myös seuran J20-junioreissa, joissa Kylington voitti kauden päätteeksi hopeaa. Hän pelasi Färjestadin J20-junioreissa myös U20 Super Challengessa, jossa Kylington onnistui pelipaikastaan huolimatta voittamaan koko turnauksen piste- ja syöttöpörssin tehoilla 2+8=10. Hän voitti myös tehotilaston lukemalla +10. Kylington palkittiin turnauksen parhaana puolustajana.

Avangard Omsk varasi Kylingtonin 107. pelaajana KHL:n varaustilaisuudessa 2014. Kaudella 2014–2015 hän pelasi Färjestadissa 18 runkosarja- ja kuusi CHL-ottelua tehden yhteensä tehot 2+3=5. Vajaat puolet kaudestaan Kylington pelasi toistaiseksi voimassa olleella sopimuksella sarjatasoa alempana HockeyAllsvenskan-joukkue AIK IF:ssä, jossa hän pelasi 17 runkosarjaottelua tehopistein 4+3=7. Tammikuussa 2015 NHL:n kykyjenetsijäpalvelu listasi Kylingtonin Euroopassa pelaavista kenttäpelaajista ensimmäiseksi NHL:n varaustilaisuuteen 2015. Huhtikuussa hän putosi rankingissa kuitenkin peräti viisi sijaa alemmas kuudenneksi. Lopulta Calgary Flames varasi Kylingtonin toisella kierroksella 60. pelaajana.

Kylington siirtyi kaudeksi 2015–2016 suuremman peliajan perässä kaksivuotisella sopimuksella edellisen kauden lainajoukkueeseensa AIK:hon. Vain paria päivää myöhemmin hän teki kolmivuotisen tulokassopimuksen Calgary Flamesin kanssa, mutta sopi pelaavansa vielä ensimmäisen sopimuskautensa lainalla AIK:ssa. Flamesin harjoitusleirin päätteeksi Kylington päätettiin kuitenkin lähettää AHL-joukkue Stockton Heatin vahvuuteen. Hänen tulokaskautensa siellä toi 47 runkosarjaottelussa tehot 5+7=12. Kylington debytoi Flamesin NHL-joukkueessa runkosarjan viimeisellä kierroksella 9. huhtikuuta 2016 vieraissa Minnesota Wildia vastaan. Hän sai ottelussa jääaikaa 17.22 minuuttia.

Elokuussa 2021 Kyllington teki Flamesin kanssa yksivuotisen ja 750 000 dollarin arvoisen jatkosopimuksen.

Elokuussa 2022 Kyllington teki Flamesin kanssa kaksivuotisen ja yhteensä viiden miljoonan dollarin arvoisen jatkosopimuksen.

### Maajoukkueura

Kylington pelasi alle 18-vuotiaiden MM-kilpailuissa vuonna 2015 sekä Ivan Hlinkan muistoturnauksessa vuonna 2014. Yhteensä hän on pelannut kahdeksan nuorten ja 28 poikien maaottelua. Kylington on toiminut myös Ruotsin alle 17-vuotiaiden maajoukkueen kapteenina.

Muuta
-----

Kylingtonin isä on ruotsalainen ja äiti eritrealainen. Hän harrasti lapsena myös jalkapalloa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | Färjestads BK | SHL | 32 | 2 | 4 | 6 | 6 | 12 | 0 | 2 | 2 | 2 |
| 2014–2015 | AIK IF | Allsvenskan | 17 | 4 | 3 | 7 | 6 | – | – | – | – | – | U18 | 5 | 0 | 2 | 2 | 4 |
|  | Färjestads BK | SHL | 18 | 2 | 3 | 5 | 4 | – | – | – | – | – |
| 2015–2016 | Stockton Heat | AHL | 47 | 5 | 7 | 12 | 14 | – | – | – | – | – |
|  | Calgary Flames | NHL | 1 | 0 | 0 | 0 | 0 | – | – | – | – | – |
| 2016–2017 | Stockton Heat | AHL | 60 | 6 | 21 | 27 | 22 | 5 | 0 | 1 | 1 | 0 | U20 | 7 | 0 | 4 | 4 | 8 |
| 2017–2018 | Stockton Heat | AHL | 62 | 7 | 28 | 35 | 18 | – | – | – | – | – |
| 2018–2019 | Calgary Flames | NHL | 38 | 3 | 5 | 8 | 10 | – | – | – | – | – |
|  | Stockton Heat | AHL | 18 | 7 | 7 | 14 | 8 | – | – | – | – | – |
| 2019–2020 | Calgary Flames | NHL | 48 | 2 | 5 | 7 | 16 | – | – | – | – | – |
|  | Stockton Heat | AHL | 3 | 3 | 0 | 3 | 0 | – | – | – | – | – |
| 2020–2021 | Calgary Flames | NHL | 8 | 0 | 1 | 1 | 0 | – | – | – | – | – |
| 2021–2022 | Calgary Flames | NHL | 73 | 9 | 22 | 31 | 14 | 12 | 1 | 2 | 3 | 8 |
| 2022–2023 | Calgary Flames | NHL | 0 | 0 | 0 | 0 | 0 | – | – | – | – | – |
| 6 kautta | yhteensä | NHL | 168 | 14 | 33 | 47 | 40 | 12 | 1 | 2 | 3 | 8 |
| 5 kautta | yhteensä | AHL | 190 | 28 | 63 | 91 | 62 | 5 | 0 | 1 | 1 | 0 |
| 2 kautta | yhteensä | SHL | 50 | 4 | 7 | 11 | 10 | 12 | 0 | 2 | 2 | 2 |

Lähteet
-------

* Oliver Kylington The Internet Hockey Databasessa (englanniksi)
* Oliver Kylington *Elite Prospects*. Everysport Media Group AB.  (englanniksi)

### Viitteet

1. ↑  Vavřina, Radoslav: Sweden looking to bounce back and battle for medal  4.10.2013. BŘECLAV, CZE:  The Czech List.  Arkistoitu 13.10.2014. Viitattu 8.10.2014. (englanniksi)
2. ↑  Pulkkinen, Mika; Hanhikoski, Herkko: Vapisevatko vaahteranlehdet kuuden vuoden tauon jälkeen? *Jatkoaika.com*.  11.8.2014. Jatkoaika r.y. Viitattu 8.10.2014.
3. 1 2 3 4 5  Oliver Kylington *Elite Prospects*. Everysport Media Group AB.  (englanniksi)
4. ↑  Eriksson, Johan: Stort framtidslöfte klart för Färjestad  3.4.2013. Värmlands Folkblad.  Arkistoitu 11.1.2014. Viitattu 22.7.2014. (ruotsiksi)
5. ↑  Färjestadin suurlupaus lainalle AIK:hon *Jatkoaika.com*.  10.11.2014. Jatkoaika r.y. Viitattu 9.5.2015.
6. ↑  Tammilehto, Teemu: Mikko Rantanen on Euroopan rankingin paras NHL-lupaus – "Vasta jalka oven väliin" *yle.fi*.  8.4.2015. Yleisradio Oy. Viitattu 9.5.2015.
7. ↑  Två supertalanger förstärker AIK  13.5.2015. AIK Ishockey. Viitattu 27.6.2015. (ruotsiksi)
8. ↑  Flames sign prospect Oliver Kylington  15.7.2015. CALGARY, AB:  Calgary Flames. Viitattu 25.7.2015. (englanniksi)
9. ↑  Flames trim roster down to 32 players  27.9.2015. CALGARY, AB:  Calgary Flames. Viitattu 22.12.2015. (englanniksi)
10. ↑  Calgary Flames at Minnesota Wild – 04/09/2016  9.4.2016. Calgary Flames. Viitattu 18.7.2016. (englanniksi)
11. ↑
12. ↑
13. ↑  Abrahamsson, Hans: Talangen får hjälp – av svensk NHL-legendar  4.10.2013. Aftonbladet. Viitattu 22.7.2014. (ruotsiksi)